BASERET PÅ LAURA DAVES ROMAN
Vi ses.
- Er du sulten? - Ved du, jeg arbejder på en restaurant?
Ja, hent noget takeaway.
Jeg har ikke haft madforgiftning længe, så det må være på tide.
- Kunderne elsker alt andet end maden. - Det tror jeg gerne. Hvad er der at hade?
Den er ret god.
Vil du se med?
Har du hørt om juraoptagelsesprøven? Den er ret svær.
Du brillerede i de to forprøver. Du kan godt slappe af i 15 minutter.
- Jeg kan se de sidste fem. - Ja. Sådan skal det lyde.
Pis!
Så for satan. Det må være et fladt dæk.
Jeg kan ikke finde en donkraft. Vi må nok ringe efter vejhjælp.
- Må jeg låne din mobil? - Jeg er ved at skrive til min far.
- Er det sådan her, jeg skal møde din far? - Det er helt fint.
- Jeg lugter af fritter. - Jeg kan godt lide fritter.
Bare tag det roligt. Det er ikke, som du tror.
Har du nogen anelse om, hvor farlig Nicholas Bell er?
Han er en af de mest berygtede mafiaadvokater.
- Consigliere for Campano-organisationen. - Consigliere? Er det her Godfather?
Nej, det er USA's mest sofistikerede forbrydersyndikat. De er rigere end Gud.
- Men de har ikke Vito Corleones charme. - Jeg forstår. De er farlige.
Du forstår det ikke. De er navnløse, anonyme tyranner.
De beviser, din mand skaffede, fik otte højtstående medlemmer
bag tremmer, ud over Nicholas Bell. Derfor var han nødt til at forsvinde.
Og det lykkedes, indtil The Shop endte i de landsdækkende nyheder.
Hvorfor forlod Owen ikke The Shop?
Hvorfor sagde han ikke op, da han indså, hvad Avett lavede?
Måske var det for sent, eller måske havde Avett noget på ham.
- Han truede mig. - Avett?
I telefonen.
Han sagde noget med, at Owens fortid ikke stemte.
Ja. Owen forsøgte at løse tingene indefra, og da det ikke lykkedes ham...
Er det Owens?
Han sendte mig den. Han noterede alt, der foregik i The Shop.
Formelle noter, e-mail. En log over Avetts aktiviteter og Owens løsningsforsøg.
Hvorfor gik Owen ikke til FBI og forklarede det?
Han ville være i fare, så snart FBI tog hans fingeraftryk.
Campano-klanen har folk overalt. Risikoen var for stor. Han måtte flygte.
- Hvis de finder Bailey... - Det gør de ikke.
Det ved du ikke. Du aner ikke, hvor hun er.
En stor flok betjente finkæmmer gaderne.
- De finder hende. - Og hvis de ikke gør?
- Skal jeg bare sidde her... - Du er i lige så stor fare som Bailey.
Jeg vil ikke have dig rendende rundt, så ja.
Sæt dig, og tal med mig om, hvad der skal ske, når vi finder hende.
- Så forlader vi Austin. Vi tager hjem. - Hannah, du hører ikke efter.
I kan ikke tage hjem. Ikke længere.
Det her er vanvid.
Pis.
- Hej. - Hvem er du?
- Du godeste. - Jeg skulle lige til at gå.
Vent lidt. Drenge, gå ind på jeres værelse. Nu.
Du må hellere komme med ind.
En pige er lige gået ind i huset. Det kunne godt være hende.
Jeg er på vej.
Mr. Bell?
Drop alt det. Kald mig bare Nicholas.
Rart at møde Dem. Ethan.
Det er på tide. Kate taler meget om dig. Mest gode ting.
Det var ikke sådan her, jeg ville møde Dem.
Der er værre måder at møde mig på. Du skal ikke frygte, jeg glemmer dit navn.
- Man kan altså godt studere for meget. - Ikke hvis man vil ind på en god skole.
Okay, klogesen.
Hvad med at stige ud af bilen, så vi kan komme i gang?
Tak, fordi du kom, far.
Skræm ham nu ikke væk.
- Hvem? Mig? - Far...
Hvor meget ved du om WITSEC?
Vidnebeskyttelse? Virker det ikke lidt ekstremt?
Bedøm selv.
51-årig Campano-læge fundet død. Campano-venlig dommer går på pension
De går i dyre habitter og siger til naboerne, de arbejder med sikkerhed.
Sådan opererer det nye regime...
CAMPANO-VIDNE FORSVUNDET
...stille, effektivt og uden nåde.
Du godeste.
Meddeler fundet død
Ja. De sender samme type besked, som den slags altid har sendt.
Det her er kasse 23 af 101. Vi kan sagtens gennemgå dem alle.
Nej. Det er fint. Jeg forstår. Jeg er bare...
Var Owen... Ethan indblandet i alt det her?
Når man er i Nicholas Bells omgangskreds, er det svært at undgå lort på skoene.
- Har De brug for hjælp? - Niks.
Okay. Så er den der.
- Så du er opvokset i Midway? - Ja, lidt udenfor.
Min bror tilbragte nogen tid i nærheden.
- Ja? Hvorhenne? - Texas' statsfængsel.
Strisserne fandt en joint i handskerummet.
Det var en mindre forseelse, men ikke hans første, så...
Han sad inde længe.
Og det, der går mig på, er, at han var blevet frikendt med en nogenlunde advokat.
Men vi var ludfattige, og det beskikkede fjols anstrengte sig ikke det mindste.
- Er det derfor, De blev forsvarsadvokat? - Det er en af grundene.
Kan du godt lide den bil? Vent, til du kører i den.
Jeg er lidt rusten med manuelt gear. Så det er nok ikke så smart.
Mener du det alvorligt med min datter?
Ja.
Godt. Så kan jeg godt leve med, at du slider min kobling ned.
- Hvor meget har han fortalt dig om dem? - Ikke så meget.
Hvad kan du huske?
Jeg kan huske dig... en lille smule.
Ja, du elskede vores baghave. Du tilbragte meget tid her.
Jeg forstår ikke noget af det her.
Der skete noget for lang tid siden mellem din morfar og din far.
Din far var nødt til at rejse.
Han var nødt til at rejse væk med dig.
- Hvorfor? - Det er indviklet.
For tre dage siden forsvandt min far.
Og så fandt jeg ud af, han havde løjet for mig om hele mit liv.
Mit navn, min fødselsdag, alt.
Så jeg sætter pris på, at du ikke lyver for mig.
Men vil du ikke nok forklare, hvad der foregår?
Mange taler om at redde verden. Jeg siger "Fej for din egen dør."
Hvad? Sig ikke, du er sådan et fjog, som tror, anklagerne er de gode.
Jeg er ikke så velbevandret på det område.
Nå, men det er jeg. Og hør her.
Offentlige forsvarere er underbemidlede og underbemandede
og derfor et elendigt forsvar for dem, der har mest brug for dem.
Folk, som intet har. Folk, som voksede op, som vi to gjorde.
Ved du, at 60 % af mine klienter er pro bono?
Jeg er ingen helgen.
Og jeg har nogle farverige klienter, som betaler regningerne,
men de fortjener også en retfærdig rettergang.
Og overraskende mange af dem er uskyldige. I anklagerne mod dem i det mindste.
Nicholas havde din mand i et jerngreb.
Owen elskede Kate. Og Nicholas var pokkers charmerende og erfaren.
Han var en fattig knægt som Owen. Selvgjort. Havde alt, Owen drømte om.
Dejlig familie, dejligt liv.
- Arbejdede Owen for ham? - Nej.
Men når Nicholas bad om hjælp, indvilgede Owen.
- Hjælp? - Når man forsvarer den slags folk,
er der regler, hvis man vil holde sig ude af fængslet.
Man hjælper dem ikke med at bryde loven eller begå en forbrydelse.
Og man viderebringer ikke ordrer fra ledelsen bag tremmer
til familiemedlemmer udenfor.
- Nicholas brød reglerne. - Ja.
Og da han begyndte at videregive beskeder, skulle beskederne beskyttes.
- Owen lavede krypteringssystemet for ham. - Vidste han, hvad det var for beskeder?
Nej. Nicholas ville ikke gøre Owen sårbar, og Owen ville ikke vide det.
Indtil Kate blev dræbt.
Owen sagde, at det var en ulykke. En flugtbilist.
Var det overlagt?
Det skete på en stille vej ved den park, Nicholas og Bailey tog til hver fredag.
Kors.
Nicholas havde afvist en stor sag for organisationen. De var utilfredse.
De havde truet ham.
Men da Kate blev dræbt, insisterede Campano-klanen på, at det ikke var dem.
At det var en konkurrent, der ville bryde Nicholas' loyalitet.
Men det var ligegyldigt for Owen.
Owen var overbevist om, at en fra den verden havde myrdet Kate
for at sende Nicholas et budskab, og at det var Nicholas' skyld.
Så det var min morfars skyld?
- På grund af ham blev min mor dræbt? - Det var svært at sige.
Det vil jeg helst ikke tro, men...
Din far blev vred på din morfar og sig selv.
- Han ville rette op på det. - Hvad mener du?
Han ville lade din morfars klienter bøde for det.
Hvordan?
Owen havde adgang til alt.
Fordi det var hans krypteringssystem.
Ja. Så han tog alle beskeder og afleverede dem til FBI.
Det var nok til at fælde et par af nøglepersonerne
og ødelægge en stor del af deres indenlandske oxyhandel.
Nicholas vidste selvfølgelig mere. FBI prøvede at overtale ham, men...
...han nægtede at samarbejde.
Han sad inde i seks år i stedet for at forråde organisationen.
Hvilket de værdsatte. Men det var hårdt for hans familie.
Og efter Nicholas' mening er det hele Owens skyld.
Og sådan et sår bliver ikke mindre med tiden.
Så I må virkelig elske min far.
Jeg vil ikke lyve. Det var et mørkt kapitel.
Din morfar kom i fængsel. Din mormor blev syg.
Vi mistede hende for at par år siden. Charlie og jeg gik fra hinanden efter det.
Men hør... Det er ikke hele historien.
Vi elskede din far. Og dig. Og vores familie.
- Vi var lykkelige her. - Indtil I ikke længere var.
Tingene ændrer sig og falder fra hinanden.
Så meget desto mere grund til at holde fast i minderne.
Hvilke minder?
Vælg et foto. Så fortæller jeg historien.
- Hvor langt væk er I? - En halv times tid.
Han kører så hurtigt, han kan. Giv besked, hvis hun smutter.
Javel.
Hannah. Jeg ved, det lyder skræmmende, men vi må tale om vidnebeskyttelse.
- Hvorfor? - Hvabehar?
Hvorfor skal vi tale om det?
Fordi Nicholas Bell er farlig. Det er ikke til at sige, hvad han gør.
Får Campanos-klanen fat i dig eller Bailey...
Jeg forstår. Men hvorfor skal vi tale om det?
Hvorfor er Bailey og Owen ikke allerede i vidnebeskyttelse?
Ud fra det, du siger, burde de så ikke have været anbragt
i vidnebeskyttelse, da alt det her begyndte?
Det skulle de også, men... Det gik ikke, som Owen ønskede.
Hvad fanden skal det betyde, Grady?
Der opstod en læk. Organisationen fik fat i deres nye identiteter.
Vi fandt ud af det før omplaceringen, men Owen sagde fra og forsvandt selv.
- Hvordan vidste du, hvor han var? - Han fik brug for hjælp i løbet af årene.
Han stolede vel på mig.
- Hvorfor? - Det må du spørge ham om.
Baileys mobil har været slukket i over en time. Sidste kendte adresse er hotellet.
Intet nyt fra vores folk i marken?
- Ikke endnu. - Okay.
- Hvordan ringer jeg ud? - Tryk ni. Medmindre det skal være privat.
Hvad tror du?
Hvem ringer du til?
- Jules Nichols. - Det er mig.
- Hvor er du? - Stadig i Austin. Bailey er forsvundet.
Pis.
Jules, du må finde Bobby. Hvis nogen ved, hvor hun er, er det ham.
Har du ikke hans nummer?
Nej, men jeg har sat Bailey af ved hans hus i Mill Valley et par gange.
- Okay. Adresse? - Crescent Avenue 822.
Jeg er på vej.
- Han ser ikke... - Farlig ud?
- Ja. - Hvordan ser man farlig ud?
Intet er sort/hvidt med din morfar.
Eller med din far.
Hader du ham ikke? Min far?
Ingen ønskede, at det skulle gå, som det gjorde.
Og vi følte, din far kunne have truffet andre valg,
som vi ønskede, at han traf, men...
...vi forstod hans vrede, og hvorfor han følte, at den eneste måde,
han kunne beskytte dig på, var at få dig længst muligt væk fra Nicholas.
Men I blev vel vrede, da vi bare forsvandt?
- Det var ikke helt sådan, det foregik. - Hvad mener du?
Du havde lige mistet din mor. Vi kunne ikke også lade dig miste din far.
Selv om vi ikke var enige i hans beslutning, var vores fast.
I hjalp ham.
Vi hjalp dig.
Mistænkeligt dødsfald i arresten?
Utroligt. Du redder min aften.
Godt nyt i en sag.
- Er et mistænkeligt dødsfald godt nyt? - Det kan det være i mit fag.
Det var ikke min mening at lyde dømmende.
- Jeg var bare... - Dømmende?
Ja.
- Jeg har hørt, du vil undervise. - Ja. Jeg vil være lektor.
Men stillinger i anvendt matematik hænger ikke på træerne.
De må elske dig på UT. Kate sagde, du fik en god placering i Putnam-konkurrencen.
Jeg havde dygtige undervisere.
Kates mor og jeg har venner der. Vi kan lægge et godt ord ind for dig.
Det er meget gavmildt, men jeg...
Jeg har tænkt mig at prøve lykken mange steder.
- Kan du ikke lide UT? - Jo.
Den bedste skole i den bedste delstat. Hvorfor skulle man ønske at rejse?
- Verden er stor. - Den er mindre, end du tror.
Du knuser hendes mors hjerte, hvis du får hende til at forlade Texas.
Jeg har aldrig overtalt Deres datter til noget, hun ikke selv havde sat sig for.
Hvorfor tager vi hovedvejen?
Der var trafik på motorvejen. Jeg tænkte, det her var hurtigere.
Det er det tydeligvis ikke. Lad os få lidt fart på.
Jeg forstår ikke.
Hvis der var en læk før, hvorfor skulle der så ikke komme en nu?
- Fordi I får mig. - Det havde Owen også.
Jeg havde lavere rang og kunne ikke beskytte ham dengang. Det kan jeg nu.
Hvis jeg tror på det, hvilket jeg ikke er helt sikker på...
...hvordan fungerer det så?
I får nye sundhedskort, bolig, et stipendium,
falske skolepapirer til Bailey. Vi hjælper dig med en ny beskæftigelse.
En ny beskæftigelse?
Ja, I må opgive job og hobbyer, som gør det muligt at spore jer.
- Og træarbejde er... - Trædrejning.
...et særkende, så det er udelukket. Det samme gælder Baileys teaterhejs og...
- Det betyder alt for hende. - Og ingen kontakt med nogen.
Vi må antage, de overvåger alle, I kender.
Et opkald eller en e-mail kan føre dem til jer.
Okay.
Vi ser bort fra mig...
Men du beder en 16-årig om at opgive alt og alle, hun kender.
Alt det, hun elsker. Det er det sidste, Owen ville ønske.
Hvis alt det, du siger, passer, så havde han en plan.
Jeg er ret sikker på, at han stak af, så Bailey kunne blive.
Måske. Måske har du ret.
Måske var det hans plan. Måske ønskede han ikke det her.
Men det ødelagde I, da I kom til Austin.
Jeg har ikke...
- Ingen ved, hvem vi er. Vi har ikke... - Du besøgte The Never Dry.
Ved du, hvor mange kameraer der er?
Hvis Nicholas ikke allerede ved, hvem I er, så gør han det snart.
- Nicholas Bell skader ikke sit barnebarn. - Men bagmændene er nådesløse.
De kan finde på hvad som helst for at få Owen til at melde sig.
Det kan ikke være den bedste løsning.
Owen har stillet mig godt i forhandlingerne med FBI på hans vegne.
Han kan gøre dig og Bailey selskab, når I er på plads.
Når det er sikkert.
Men du er nødt til at stole på mig. Det er jeres eneste mulighed.
Jeg stoler ikke på nogen.
- Fem bidder. - Hvad med én bid?
Vi har vist endnu en advokat i familien.
Hun behøver ikke spise banan. Så er der mere til bananuhyret.
- Jeg vil have den. - Hvad? Virkelig?
Både advokat og charmetrold.
Det er bare fra vores bryllup.
- Jeg kan spole frem. - Nej.
Okay.
Så hvis vi gør det her, skal Bailey begynde forfra igen.
Ikke ligefrem. Larry, hent den der, du ved.
Denne gang ved hun det. Og hun begynder ikke helt forfra.
Hvad i...
Tak, Grady. Du hentede min utransportable taske med penge. Hvor betænksomt.
- Du brød ind i mit hus. - Beklager.
Den så ikke godt ud under sengen hos en, hvis techfirma efterforskes for svindel.
Pengene er rene. Owen må have lagt dem til side i løbet af årene.
I er ærlig talt heldige. Han har forberedt sig på det her.
Han forberedte ikke mig. Han fortalte mig intet.
- Det gjorde ingen af jer. - For din og Baileys sikkerheds skyld.
Hvordan gik det?
Han kunne have sagt det og stolet på mig.
Owen kontaktede mig, lige før han friede. Det var sidste gang, vi talte sammen.
Han sagde, han aldrig havde været så forelsket.
Han sagde, du ændrede alt.
Der var gået ti år. Man kan godt begynde at føle sig tryg efter ti år.
Adspurgt sagde jeg, han ikke skulle fortælle dig noget.
- Jeg sagde, han ikke skulle gifte sig. - Tak for det.
Han havde ikke tænkt sig at lytte.
Du ved, hvordan han er over for sine egne. Og han var forelsket.
Men han ville beskytte dig mod alt dette.
Jeg sagde, det kun kunne lade sig gøre, hvis du intet vidste.
Derfor sagde han intet.
Det var hans byrde at bære alene.
I undervurderede mig begge to. Jeg kunne have håndteret det.
Ja, det ved jeg nu.
Derfor ved jeg også, du gør det rette her. For at beskytte pigen.
Grady, det, du beder om, føles forkert.
Det er det også.
Det er din veninde.
Hej, Jules.
Hej. Bobby ved intet. Han siger, de kun har sms'et.
- Tror du på ham? - Nej, ikke rigtig. Men han siger intet.
Er du der stadig? Må jeg tale med ham?
- Hør her, Han. Jeg tror ikke, det... - Kom nu, Jules.
Okay. Øjeblik.
Jeg åbner!
Hvad?
Bobby. Er du der? Vær nu sød. Det er vigtigt.
Hej, Hannah.
- Jeg må vide, hvor hun er. - Hør. Jeg har lige talt med Jules.
Det ved jeg godt, Bobby. Men hun er i fare.
- Hvad mener du? - Det er indviklet. Du må tro på mig.
Jeg vil gøre alt for at passe på hende. Det vil du også.
Kom nu, Bobby. Vi har ikke meget tid.
Okay, hør her. Hun troede, at den her kvinde måske var hendes tante.
Hun virkede rystet. Vi slog det op på Google, og der var en adresse.
- Andrea? - Ja, netop.
- Tak, Bobby. Andrea Reyes' hus. - Jeg tager derhen. Bliv her.
Det føderale politi anmoder om assistance i Hyde Park.
Andrea Reyes' hjem på West 41st Street 4872.
Hvor længe?
Gps'en siger Hyde Park om under ti. Jeg kan nå frem på syv.
Elsker dig, far.
På søndag kommer du til middag og møder min kone, Meredith.
- Ja da. Det var godt at møde Dem. - Sig ikke De. Så føler jeg mig gammel.
Vi ses snart, Ethan.
Så du Arturos bror?
- Han ligner en god linebacker. - Det kunne være vores sæson.
De var tæt knyttede.
Ja, som ærtehalm. Lige fra den aften, de mødtes.
- Hej, skat. - Hej, elskede.
- Holdt I festen på The Never Dry? - Det var min idé.
Charlies bedsteforældre blev gift der.
Og hans forældre. Jeg syntes om traditionen.
Sådan!
Jeg...
Jeg kan ikke forstå, jeg aldrig kom til at...
At jeg havde en familie.
Du har stadig en familie.
VIDNEBESKYTTELSESPROGRAM
"Nærmeste pårørende."
Jules Nichols.
- Hej. Det er mig. - Fandt de hende?
Ikke endnu. Jeg kan ikke.
Men har du stadig testamentet på dig? Owens testamente.
Ja. Hvorfor?
Jeg spekulerede bare på, hvem der står opført som Baileys værge.
Okay. Øjeblik. Jeg holder lige ind.
Okay. Jeg har det. Lad mig se.
Det er dig, Hannah. Du står som værge, hvis Owen skulle dø
eller miste evnen til at leve op til sit forældreansvar.
Er der andre ud over mig?
Ja. Hvis du ikke er i stand til det, så er det en Charles Smith.
En Charles Smith og en Andrea Reyes.
Hannah, hvad foregår der? Holder du noget skjult for mig?
Ms. Hall, Grady er i telefonen. Det haster.
- Jules, jeg må løbe. Grady. - Vi har hende og kører tilbage nu.
- Gudskelov. Må jeg tale med hende? - Ja, hurtigt.
Hej.
- Bailey. Har du det godt? - Jeg har det fint. Undskyld.
Min mobil døde. Jeg skulle have sagt det.
Det er i orden.
Hannah, hun er min tante.
Andrea er min tante.
Det ved jeg godt. Jeg forstår det. Jeg er ikke vred.
Men... der er noget, jeg er nødt til at gøre, Bailey.
Sig ikke noget.
Jeg har bare brug for, at du stoler på mig. Okay?
- Stoler du på mig, Bailey? - Ja, det gør jeg.
Okay. Godt.
Kom uskadt tilbage hertil. Og vær sød ved Grady.
Ja. Du skal ringe til vores ven hos det føderale politi.
- Ms. Hall, kan jeg hjælpe dig? - Jeg skal på toilettet.
Hallo!
BESKYT HENDE
Du tager pis på mig.
- Du skal føre mig til ham. - Hvad?
Jeg må tale med din far.
Tekster af: Cecilie Hassenkam